12.01.2024

Riigimetsa Majandamise Keskus

Sagadi küla, Haljala vald, 45403 Lääne-Viru maakond  
rmk@rmk.ee  
tel 676 7500

Koopia: toomas.kivisto@rmk.ee

**Kaaskiri**

Koostame Põllumajandus- ja Toiduameti tellimusel uuendusprojekti "Tarvasjõgi pk 22,77-29,88 uuendamine 2023". Uuendustööd toimuvad riigi poolt korras hoitaval ühiseesvoolul Tarvasjõgi (VEE1085300; MS kood/ehitise kood 4108530020000/001) lõigul pk 22,77-29,88.

Tarvasjõe uuendatav lõik (kogupikkusega 7,11 km) asub Järva maakonnas Järva vallas Soosalu, Mõnuvere ja Peedu külades.

Uuendamise käigus planeeritakse projektalal teha alljärgnevaid töid:

* Voolutakistuste (sh koprapaisude) ja lamapuidu eemaldamine voolusängist;
* voolusängist ja kallastelt vastavalt projektis näidatud trassi mõõtudele puittaimestiku eemaldamine ning rohttaimestiku niitmine;
* voolusängi kuju taastamine (setete eemaldamine);
* olemasolevate drenaažisuudmete uuendamine;
* settebasseini rajamine;
* olemasolevate truupide uuendamine või hooldamine.

Tarvasjõega piirnevatel, Riigimetsa Majandamise Keskusele kuuluvatel, maaüksustel on planeeritud alljärgnevad tegevused:

1. Rava metskond 253 (12901:002:0138), Rava metskond 399 (12901:001:0186) ja Rava metskond 476 (12901:002:0155) – Setete, voolutakistuste, lamapuidu, roht- ja puittaimestiku (trassi laiused näidatud projektplaanil) eemaldamine voolusängist. Voolusängi kuju taastamine. Eemaldatud sete paigaldatakse paremkaldale. Eemaldatud sete paigaldatakse eesvoolu kaldale settevallina viisil, mis välistab sette tagasivalgumise eesvoolu. Kraavi K-20 suubumiskoha uuendamine. Truubi T1 puhastamine setetest. Koprapaisude likvideerimine ja koprakäikude läbikaevamine.

Palume tutvuda uuendusprojektis kavandatud tegevustega Riigimetsa Majandamise Keskusele kuuluvatel maaüksustel ja esitada omapoolsed seisukohad/nõusolek projektlahenduse kohta. Kaaskirjale on lisatud projektplaan, millel on Riigimetsa Majandamise Keskuse maaüksused tähistatud kollase värviga.

Lisad:

Lisa 1. 2023030 Tarvasjõgi projektplaan.pdf

Lugupidamisega

Risto Tihane

Projekteerija

Tel. 7303735

E-mail: risto@ibun.ee